
         




                   Anexa nr. 1 
ORAŞUL DETA

CAIET DE SARCINI

privind concesionarea prin licitație publică a terenurilor din Deta, situate în zona Parc industrial în vederea edificării de construcții industriale nepoluante și depozitare conform PUZ aprobat 

1. Informații generale privind obiectul concesiunii
1.1. Descrierea şi identificarea terenului care urmează să fie concesionat Parc industrial în vederea edificării de construcții industriale nepoluante și depozitare conform PUZ aprobat 

Prezentul caiet de sarcini își propune să ofere celor interesați toate informațiile utile cu privire la modalitatea şi procedura de concesionare a terenurilor din Zona PUZ Industrial, respectiv următoarele parcele:
1. CF nr. 405505, nr. cad. 405505, LOT 6, în suprafață de 4.961 mp;

2. CF nr. 405506, nr. cad. 405506, LOT 7, în suprafață de 4.903 mp;

3. CF nr. 405507, nr. cad. 405507, LOT 8, în suprafață de 4.843 mp;

4. CF nr. 405508, nr. cad. 405508, LOT 9, în suprafață de 3.272 mp.
Reguli cu privire la echiparea edilitară:

- În zona PUZ autorizarea execuției lucrărilor se va face doar în cazul existenței posibilității de racordare la rețelele de apă, canalizare și energie electrică, în sistem local colectiv sau centralizat;
- Lipsa echipării cu rețele de apă și canalizare conduce la obligativitatea adoptării unor soluții locale (puțuri pentru alimentarea cu apă și fose septice pentru prelucrarea apelor uzate etc.) cu caracter temporar până la realizarea rețelelor edilitare publice.

Zona PUZ este traversată de magistrala de apă potabilă (subteran) administrată de AQUATIM SA, coloana de gaz paralel cu DN 59B la intrarea în PUZ și rețea electrică LEA 20 kV ce trece paralel cu drumul Ghiladului DJ 595 A.
Este asigurat accesul la PUZ prin drum amenajat la DN59B. În interior, drumurile sunt de pământ, neamenajate. Pentru folosința accesului la DN 59B, se va percepe trimestrial un tarif egal cu suma rezultată din împărțirea tariful stabilit pentru accesul în zona drumului, perceput Orașului Deta în baza contractului pentru utilizare şi acces în zona drumului public încheiat cu administratorul drumului public, la numărul parcelelor concesionate.
1.2. Destinația terenurilor ce fac obiectul concesiunii
Terenurile sunt proprietatea privată a orașului Deta destinate edificării de construcții industriale și nepoluante conform PUZ aprobat. Pe aceste terenuri se pot construi conform unor soluții urbanistice propuse prin P.U.Z. (plan urbanistic zonal)

FUNCȚIUNI PERMISE:

· Spații de producție, întreprinderi/ateliere de producție mici și mijlocii cu caracter nepoluant;

· Spații de producție, întreprinderi/ateliere de orice fel, depozite, servicii publice;

· Clădiri administrative, birouri;

· Stații comercializare produse petroliere;

· Spații pentru sport și agrement;

· Producție manufacturieră de exemplu: ateliere de croitorie, țesături, tâmplărie, tapițerie, prelucrarea fierului etc.;

· Ateliere mecanice pentru reparații autovehicule și echipamente electrocasnice;

· Activități de prelucrare și conservare a alimentelor și băuturilor;

· Activități de panificație, de depozitare și procesare a cerealelor;

· Activități de cercetare – dezvoltare care nu utilizează substanțe explozive sau toxice conform prevederilor legale;

· Spații de depozitare care nu utilizează substanțe explozive sau toxice conform prevederilor legale.

FUNCȚIUNI PERMISE CU CONDIȚII:

· Locuințe destinate personalului supraveghere și întreținere precum și locuințe de serviciu;
· Amplasamentele cu destinație socială (sanitare), culturală, edificii de cult.
FUNCȚIUNI INTERZISE:

· Sunt interzise orice utilizări altele decât cele permise cu sau fără condiții.
· REGIM MAXIM DE ÎNĂLȚIME ADMIS: S+P+1E,

· H. max. = 12 m

· POT max. =55%

· CUT max. 1,1

Terenul a fost parcelat în loturi cu suprafețe cuprinse între 3000-5000 mp. (conform plan anexat.)
Folosința actuală a terenului: se află în intravilan, în domeniul privat al orașului Deta, destinat construirii de construcții nepoluante și de depozitare. 

Terenul propus licitației pentru construire construcții nepoluante și de depozitare se află situat în partea de nord a orașului Deta, în intravilanul extins și este accesibil din DN 59B.

Terenul (zona PUZ Industrial) este delimitat astfel:

- La N de canalul HCN 125 și de teren agricol și pășune(terenuri libere de construcții);

- La V de canalul HCN100, de teren agricol (liber de construcții );

- La S de canalul HCN 109 de teren cu destinația industrială conform PUG și de teren pe care este amenajată o baltă, teren pe care este aprobat un PUZ pentru Zonă de agrement;

- La E de terenuri agricole și pășune și de DN59B.

În interiorul zonei circulația se va asigura prin 2 străzi colectoare şi 3 străzi secundare care asigură acces la toate loturile existente.

Loturile au fost împărțite conform P.U.Z. „CONSTRUIRE PARC INDUSTRIAL”, aprobat prin Hotărârea Consiliului Local Deta.
Suprafața terenului concesionat este în funcție de fiecare parcelă licitată. După licitație adjudecătorul va încheia cu Orașul Deta contractul de concesiune în termen de 20 de zile de la data adjudecării şi va solicita emiterea autorizației de construire în conformitate cu Legea nr. 50/1991 cu modificările si completările ulterioare şi va începe construcția în termen de cel mult 1 an de la data obținerii actului de concesionare al terenului.

Concesionarul va realiza lucrările obiectivului de investiție pe terenul concesionat, respectiv construcții nepoluante și de depozitare, conform Planului de urbanism zonal şi a Regulamentului de urbanism aprobat.
 1.3. Condițiile de exploatare a concesionării şi obiectivele de ordin economic, financiar, social şi de mediu urmărite de concedent privind exploatarea eficace a spațiului ce face obiectul  concesiunii.

Inițiativa concesionării are ca obiectiv principal utilizarea amplasamentului la potențialul maxim atât din punct de vedere al concedentului, Consiliul Local Deta, cât şi al concesionarului. 
Motivele de ordin tehnic, economic, financiar, social și de mediu care justifică concesionarea  terenului, sunt:

- existenta unui PUZ aprobat pentru CONSTRUIRE PARC INDUSTRIAL în care terenurile sunt destinate în vederea construirii de construcții nepoluante și de depozitare;

- atragerea la bugetul orașului Deta de fonduri suplimentare rezultate în urma administrării optime de specialitate conform redevenței lunare prevăzute în contractul de concesiune și a sumelor ce urmează a fi încasate pentru impozitul pe clădire;

- creșterea valorii financiare colectate la bugetul local prin taxe si impozite;


Terenurile ce urmează a fi concesionate vor fi fi utilizate de către concesionar pe toată durata contractului în condițiile prevăzute în acesta. 

2. Condiții generale ale concesionării
          
2.1. Terenul predat concesionarului potrivit prevederilor contractului de concesiune, va fi utilizat de către acesta, în mod direct, pe riscul şi pe răspunderea sa, respectând legislația de protecția  mediului, pe toată perioada derulării contractului.       

2.2. Concesionarul nu are dreptul să schimbe destinația terenului pe toata durata concesiunii. 

Desfășurarea de către concesionar a altor activități decât cele menționate prin contract, fără acordul scris al concedentului/proprietarului, dă dreptul acestuia să considere contractul de concesionare reziliat de drept.

Cheltuielile privind amenajarea terenului în vederea edificării de construcții nepoluante și de depozitare vor fi suportate în totalitate de concesionar cu avizul concedentului.

Concesionarul poartă întreaga responsabilitate pentru respectarea tuturor reglementărilor în vigoare cu privire la securitatea şi sănătatea în muncă, și apărarea împotriva incendiilor.

Responsabilitățile de mediu revin în exclusivitate concesionarului, începând de la preluarea bunului, până la încetarea contractului de concesiune.

Concesionarul are obligația de a deține, pe cheltuiala sa, toate acordurile şi avizele impuse de legislația mediului.

2.3. Terenul concesionat va fi folosit în regim de continuitate și permanență, pentru scopul în care a fost concesionat.

2.4. Terenul ce face obiectul concesionării nu va putea fi subconcesionat sau dat în folosință/administrarea altei persoane, sub orice formă. Închirierea bunului concesionat se face doar cu acordul concedentului obținut anterior.                                                                                                         

2.5. Contractul de concesiune se încheie pe o perioadă de 25 ani. Durata contractului poate fi prelungită cu acordul părților, în condițiile existente la acea dată, cu posibilitatea renegocierii clauzelor contractuale, după caz, dacă sunt întrunite cumulativ, următoarele condiții:
a) concesionarul a achitat redevența la termenele convenite;

b) concesionarul a respectat, fără excepții, toate celelalte clauze contractuale;

c) concesionarul nu este înregistrat cu debite la bugetul local;
Bunul concesionat se preia pe bază de proces verbal de predare primire;
            După edificarea construcției și intabularea obiectivului de investiții în cartea funciară concesionarul poate solicita cumpărarea terenului concesionat, conform legislației în vigoare. Construcția se consideră edificată, în înțelesul prezentului alineat, doar după ce a fost realizată integral conform documentațiilor ce au stat la baza autorizației de construire, inclusiv instalații. 
2.6. Prețul minim al redevenței, respectiv de pornire al licitației în vederea concesionării  unei parcele de teren în zonă, este de 3,20 lei/mp./an.
Prețul redevenței este lunar şi va fi actualizat anual cu rata inflației pozitivă.
Plata redevenței se suportă de către concesionar și se achită în numerar la casieria Primăriei orașului sau în contul RO74TREZ62421A300530XXXX, Trezoreria Deta. 
Plata lunară a redevenței se achită începând cu data predării terenului pe bază de proces- verbal de predare - primire, până la finele lunii în curs. Refuzul concesionarului de a constitui garanția de bună execuție în termen de 5 zile de la încheierea contractului sau de a prelua imobilul în termen de 30 de zile de la constituirea garanției echivalează cu renunțarea la contract, putându-se percepe, în acest caz, daune-interese.   
În cazul nerespectării acestui termen se vor percepe penalități de întârziere în cuantumul stabilit prin contract.

Neplata la termen a redevenței atrage o penalitate de întârziere de 0,1% pe zi de întârziere asupra sumei datorate.

În caz de neplată, executarea silită se va face conform prevederilor legale în vigoare, iar concesionarul va fi obligat să achite redevența restantă, precum și penalitățile de întârziere și cheltuielile de judecată.

Concesionarul își rezervă dreptul ca, după realizarea utilităților în zonă (parțială sau totală) să modifice cuantumul redevenței, prin Hotărâre a Consiliului local, pe baza unui raport de evaluare întocmit de un evaluator autorizat, însușit de Consiliul local Deta. La acesta se adaugă suma ce reprezintă diferența dintre prețul oferit la licitație în plus față de prețul de pornire la licitație, diferență actualizată cu rata inflației pozitiva anuală. 
2.7. A Taxa de participare este obligatorie şi se constituie prin depunerea la casieria concedentului a unei sume în numerar.

Valoarea taxei de participare la licitația de concesionare este de 300  lei și nu se restituie.
Contravaloarea caietului de sarcini este de 30 lei și nu se restituie.

Garanția de participare este în cuantum de  300 lei și nu se restituie: 

- în situația în care ofertantul își retrage oferta înainte de începerea licitației și pe parcursul derulării ei, în oricare din faze.
- nu se prezintă la încheierea contractului în termenul prevăzut.

Garanția de participare a ofertantului declarat câștigător poate fi reținută de concedent ca parte a garanției de bună execuție a contractului.
B. Garanția de bună execuție contractuală se constituie de concesionar în scopul asigurării  concedentului de îndeplinirea corespunzătoare a contractului.

Garanția de bună execuție este obligatorie şi se constituie prin virament bancar, depunere de numerar sau printr-un instrument de garantare emis în condițiile legii de o societate bancară ori o societate de asigurări, la data semnării contractului de concesiune, care devine anexă la contract.

Garanția este obligatorie si se stabilește la nivelul contravalorii a două redevențe.
Garanția de bună execuție se reține:

- oricând pe durata contractului de concesiune, în limita prejudiciului creat, în cazul în care   concesionarul nu își îndeplinește din culpa sa obligațiile asumate prin contract.

Anterior emiterii unei pretenții asupra garanției de bună execuție, concedentul are obligația de a notifica pretenția atât concesionarului, cât și emitentului instrumentului de garantare, precizând obligațiile care nu au fost respectate şi modul de calcul al prejudiciului. Concedentul este obligat să întregească garanția.
Date pentru constituirea taxei de participare, garanției de participare şi a garanției de bună execuție prin ordin de plată:

- CUI 2503378
- Cont trezorerie: RO03TREZ62421180250XXXXX,  deschis la Trezoreria Deta.

2.8. Orice investiție sau amenajare care este necesară scopului pentru care a fost concesionat terenul, se va realiza numai cu aprobarea concedentului și în baza unei Autorizații de Construire însoțită de toate avizele cerute de lege (Ex. Certificat de urbanism, Acord de mediu, Avize de racordare, Aviz PSI, Acord deținători de utilități, etc), după caz.
Indiferent de numărul parcelelor concesionate, edificarea construcțiilor se va realiza pe fiecare parcelă în parte. Nu sunt considerate construcții, în accepțiunea prezentului alineat, împrejmuirile, zona pietonală, parcuri, alei, construcții provizorii etc.).
Concesionarul este obligat:
- să ia, pe tot parcursul concesiunii, toate măsurile necesare şi obligatorii pentru protejarea mediului înconjurător în condițiile prevăzute de legislația în vigoare privitoare la protecția mediului;

- să achite taxele și impozitele locale aferente.
3. Condiții de valabilitate pe care trebuie să le îndeplinească ofertele
Participantul la procedura de concesionare va avea în vedere la întocmirea ofertei, următoarele: 

1) Nivelul redevenței în lei care constituie bază de pornire la licitația publică, minim 3,20 lei/mp/an; 
2) Crearea a minim 5 locuri de muncă la sediul din loc. Deta.
Instrucțiunile privind modul de elaborare şi prezentare a ofertelor vor fi detaliate în fișa de date a procedurii.
Oferta are caracter obligatoriu, din punct de vedere al conținutului, și este valabilă 90 de zile. 

 Procedura de licitație se poate desfășura numai dacă în urma publicării anunțului de licitație au fost depuse cel puțin două oferte valabile.
În cazul în care în urma publicării anunțului de licitație nu au fost depuse cel puțin două oferte valabile, concedentul este obligat să anuleze procedura și să organizeze o noua licitație, cu respectarea procedurii prevăzute de lege.
În cazul organizării unei noi licitații, procedura este valabilă în situația în care a fost depusă cel puțin o ofertă valabilă.
4. Clauze referitoare la încetarea contractului de concesiune 

Contractul de concesiune încetează în următoarele situații:

· La expirarea termenului stabilit de părți
1.1.contractul de concesiune încheiat pe durată determinată constituie în condițiile legii titlu executoriu la expirarea termenului, concesionarul fiind obligat la predarea voluntară a imobilului către concedent. În caz contrar, concedentul poate proceda la eliberarea imobilului pe cheltuiala concesionarului.

Contractul de concesiune poate fi prelungit prin acordul de voință al părților, încheiat în formă scrisă, cu condiția ca durata însumată să nu depășească 49 de ani, cu renegocierea clauzelor contractuale.
1.2. dacă după împlinirea termenului stabilit, concesionarul continuă să dețină bunul şi să își îndeplinească obligațiile fără vreo împotrivire din partea concedentului, se consideră încheiată o nouă  concesiune, în condițiile celei vechi, inclusiv în privința garanțiilor; concesiunea se consideră reînnoită prin tacita relocațiune.

· Rezilierea pentru neexecutare de obligații
2.1. când, fără justificare, una dintre părțile contractului de concesiune nu își execută obligațiile născute din acest contract, cealaltă parte are dreptul de a rezilia contractul, cu daune-interese, potrivit legii; neexecutarea trebuie să privească obligațiile principale care să aducă vătămări celeilalte părți;

· Imposibilitatea folosirii bunului

3.1. dacă bunul este distrus în întregime (pieirea totală a bunului) sau nu mai poate fi folosit potrivit destinației sale, contractul de concesiune încetează de drept;

- contractul de concesiune încetează indiferent dacă pieirea lucrului este fortuită sau culpabilă; dacă există culpă, partea vinovată va fi obligată la daune-interese;

3.2. dacă pieirea lucrului este numai parțială sau posibilitatea folosirii lui există în parte, rezilierea este judiciară. În acest caz, concesionarul poate solicita în justiție fie o scădere de preţ, corespunzătoare pieirii lucrului, fie, dacă partea pierită de lucru este atât de însemnată încât fără acea parte concesionarul n-ar fi încheiat contractul, rezilierea contractului.

· Desființarea titlului concedentului
4.1. desființarea titlului concedentului se poate realiza în multiple modalități: constatarea nulității, anulare, rezoluțiune, etc.

4.2. excepție: concesiunea va continua să producă efecte şi după desființarea titlului concedentului pe o durată stipulată de părți, fără a se depăși un an de la data desființării titlului concedentului, însă numai dacă concesionarul a fost de bună - credință la încheierea concesiunii.

· Înstrăinarea lucrului concesionat
5.1. pentru a obține încetarea contractului de concesiune, cumpărătorul trebuie să aducă la cunoștința concesionarului vânzarea intervenită, iar concesiunea va înceta la expirarea unui termen de două ori mai mare decât termenul de preaviz prevăzut la denunțarea unilaterală;

· Dizolvarea persoanei juridice
6.1. în cazul dizolvării persoanei juridice, concedentul constată încetat de drept contractul.

· Denunțarea unilaterală de către concedent
Această modalitate de încetare a contractului are loc fără culpa concesionarului,  ea fiind impusă de cauze obiective, care fac necesară o mai bună administrare a domeniului privat, atunci când  interesul privat o cere.  
· Când interesul național sau local o impune, prin denunțarea unilaterală de către concedent. 

Această modalitate de încetare a contractului are loc fără culpa concedentului, ea fiind impusă de cauze obiective, care fac necesară o mai bună administrare a domeniului privat, atunci când  interesul public o cere.  

La încetarea din orice cauză a contractului de concesiune, bunul care a făcut obiectul contractului va fi returnat concedentului liber de sarcini.

5. Reguli privind conflictul de interese
Pe parcursul aplicării procedurii de atribuire, concedentul are obligația de a lua toate măsurile necesare pentru a evita situațiile de natură să determine apariția unui conflict de interese și/sau manifestarea concurenței neloiale. 
Nerespectarea prevederilor alin. (1) se sancționează potrivit dispozițiilor legale în vigoare.
Persoana care a participat la întocmirea documentației de atribuire are dreptul de a fi ofertant, dar numai în cazul în care implicarea sa în elaborarea documentației de atribuire nu este de natură să defavorizeze concurența.
Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancțiunea excluderii din procedura de atribuire.
Nu au dreptul sa fie implicate în procesul de verificare/evaluare a ofertelor următoarele persoane:

a) soț/soție, rudă sau afin până la gradul al II-lea inclusiv cu persoane care fac parte din consiliul de administrație, organul de conducere ori de supervizare al unuia dintre ofertanți, persoane juridice, terți susținători sau subcontractanți propuși;
b) persoane care deţin părți sociale, părți de interes, acțiuni din capitalul subscris al unuia dintre ofertanți, terți susținători sau subcontractanți propuși sau persoane care fac parte din consiliul de administrație, organul de conducere ori de supervizare al unuia dintre ofertanți, terți susținători sau subcontractanți propuși;

c) membri în cadrul consiliului de administrație/organului de conducere sau de supervizare al ofertantului şi/sau acționari ori asociați semnificativi persoane care sunt soţ/soţie, rudă sau afin până la gradul al II-lea inclusiv ori care se află în relații comerciale cu persoane cu funcții de decizie în cadrul entității contractante.

 Nu pot fi nominalizate de către ofertant pentru executarea contractului persoane care sunt soţ/soţie, rudă sau afin până la gradul al II-lea inclusiv ori care se află în relații comerciale cu persoane cu funcţii de decizie în cadrul entității contractante.

    Membrii Comisiei de evaluare au obligația de a semna pe propria răspundere o declarație de confidențialitate și imparțialitate și prin care confirmă că nu se află într-o situație care implică existența unui conflict de interese.

Drepturile şi îndatoririle părților se stabilesc prin contractul de concesiune.
Transmiterea dreptului de concesiune operează din momentul predării terenului 

